open-index/open-wikipedia-markdown huggingface dataset:
דוד צדקה

[ממוזער|250px|בכתיבת [ספר תורה]]
הרב **דוד שלום צדקה** (ה'תרצ"ו, 1936 – 4 בדצמבר 2024) היה רב המועצה המקומית פרדס חנה-כרכור. עד 1992, כיהן כרב הספרדי לצד הרב האשכנזי חיים יעקב לוין. לפני פטירתו היה זקן רבני הערים במדינת ישראל בתפקיד רשמי.

## ביוגרפיה
נולד בירושלים לראש ישיבת פורת יוסף הרב יהודה צדקה ולרבנית פהימה, בן שני לאחר הבכור הרב משה צדקה. כשנה לאחר לידתו החל אביו למסור שיעורים בישיבת פורת יוסף, הם התגוררו באותה העת ברחוב חיים עוזר בשכונת בית ישראל בירושלים. בילדותו התחנך בתלמוד תורה בני ציון, ובבחרותו למד בישיבת פורת יוסף והיה תלמידו של הרב עזרא עטייה. לאחר מכן למד במכון הארי פישל שם הוסמך לכהן כרב עיר. נישא למרגלית לבית ויזאן.

לאחר נישואיו התגורר ברחוב צפניה בירושלים, עד שנקרא לכהן כרב הקהילה היהודית בארגנטינה. ב־1971 נבחר למשרת הרב הספרדי של פרדס חנה-כרכור, לצד הרב האשכנזי, הרב חיים יעקב לוין. מאז פטירת הרב לוין ב-1992 כיהן הרב צדקה לבדו כרב היישוב.

### פעילותו ותפקידים נוספים
ממוזער|הרב צדקה עם הרב יצחק יוסף
בנוסף לתפקידו, הרב מסר שיעורי תורה ודרשות ברחבי הארץ, מלבד שיעוריו הקבועים בהלכה בפרדס חנה ובגבעת אולגה. עודד הקמת שיעורי ערב וכנסים לצעירים, יזם והקים רשת שיעורי תורה לתושבי פרדס חנה וחדרה יחד עם הרב שמעון ביטון והרב דוד משתה, שיעורים המכונים בשם "בר בי רב" ומתקיימים בימי חופשה וכדומה. הוא ידידו של הרב הראשי לישראל הרב יצחק יוסף, והיה מוסר את השיעור המקדים בבית הכנסת היזדים, מדי שנה במוצאי השבת הסמוכה ליום השנה של אביו הרב יהודה צדקה. כן העביר שיעור ביום הזיכרון לחללי מערכות ישראל בבית "יד לבנים" בפרדס חנה.
הוא עודד את הקמתם של בתי כנסת רבים בפרדס חנה וכרכור, ולאחר פטירת אביו הקים על שמו את בית הכנסת "קול יהודה" ביישוב, שם הקפיד להתפלל בהנץ החמה.

משנת 1972 הרב שימש כחבר בגוף הבוחר למועצת הרבנות הראשית ואת הרבנים הראשים לישראל לצד רבנים ואישי ציבור אחרים.

נפטר בג' בכסלו ה'תשפ"ה (4 בדצמבר 2024), והובא למנוחות בבית העלמין בפרדס חנה.

## משפחתו
* אביו, רבי יהודה צדקה.
* אחיו, הרב משה צדקה, ראש ישיבת פורת יוסף.
* אחיו, הרב אליהו צדקה, ראש כולל "דורשי תורה" ברמת גן.
* גיסו, הרב יעקב שכנזי, מו"צ בעדה החרדית הספרדית ומחבר ספרים.
* גיסו, הרב אבנר מרציאנו, אב בית דין וראש כולל בירושלים.
* הרב מרדכי אליהו היה בן דודתו (אמו של הרב אליהו הייתה אחותו של אביו הרב יהודה צדקה).
* בנו, יעקב צדקה, הקים מוסדות חינוך ושימש ראש כולל וחבר במועצת פרדס חנה.

## ספריו
* **באהלי תורה** - מקבץ דרשותיו במסגרת "יום שכולו תורה".

## לקריאה נוספת
* מגזין עונג שבת, יום ליום, גיליון 1527, כ"ה אדר תשע"ז, ראיון מקיף עם הרב.
* גיליון תור הזהב, הדרך, ו בחשון תשע"ח, ריאיון עם הרב דוד צדקה.

## קישורים חיצוניים

* הרב דוד צדקה בשיחה לצעירים יוטיוב.
* עשרות משתתפים בכינוס תורה בפרדס חנה בראשות הרב צדקה. באתר חב"ד אינפו, כ'ניסן תשע"ח.

## הערות שוליים

קטגוריה:בוגרי ישיבת פורת יוסף
קטגוריה:בוגרי תלמוד תורה בני ציון
קטגוריה:משפחת חיים (בגדאד)
קטגוריה:פרדס חנה: רבנים
קטגוריה:רבני מועצות מקומיות
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:ישראלים שנולדו ב-1936
קטגוריה:ישראלים שנפטרו ב-2024
קטגוריה:אישים הקבורים בפרדס חנה
שליו במבוק

**שליו במבוק** (שם מדעי: *Bambusicola*) הוא סוג ממשפחת הפסיוניים הקרובים למיני הפרנקולין. סוג זה קרוב לסוג חוגלית ולמרות שמו אינו שליו. הסוג מצוי בעיקר ביערות במבוק ברחבי אסיה ובסין, אך חלקם הופצו לעוד אזורים על ידי האדם.

שלווי הבמבוק קטנים, צבעוניים ובעלי גוף אדמוני עם פס כחול לאורך הפנים וכיפה חומה. אורכם הממוצע 30 ס"מ. הרגליים צהובות וארוכות ועוזרים להם לרוץ מהר כדי להימלט מטורפים. 

התזונה העיקרית שלהם מורכבת מעלי במבוקים וגם מזרעים, פירות יער, נבטים וחרקים שונים.

## מינים
* Bambusicola fytchii
* Bambusicola thoracicus
* Bambusicola sonorivox

## קישורים חיצוניים

קטגוריה:בעלי חיים שתוארו ב-1863
קטגוריה:טקסונים שתוארו בידי ג'ון גולד
קטגוריה:טווסים
חוגלת הרים

ממוזער|Arborophila rufogularis
**חוגלת הרים** (שם מדעי: *Arborophila*) הוא סוג ממשפחת הפסיוניים הקרובים למיני הפרנקולין. הם חיים ברחבי ההרים של מזרח אסיה ודרומה.

מינים אלה קטנים יחסית ובעלי עיניים גדולות אדומות וסימני פסים לאורך הגוף. הגוף עגלגל והם בעלי כנפיים קטנות וזנב קצר אך רגליים ארוכות. הם מעופפות חלשות ויעדיפו לברוח לבין השיחים כשטורף מאיים עליהם.

מינים אלה חיים באזורי יערות הרריים וחלקם נמצאים בסכנה עקב כריתת היערות וכן עקב ציד.

## מינים
* *Arborophila torqueola*
* *Arborophila rufipectus*
* *Arborophila mandellii*
* *Arborophila gingica*
* *Arborophila rufogularis*
* *Arborophila atrogularis*
* *Arborophila crudigularis*
* *Arborophila ardens*
* *Arborophila javanica*
* *Arborophila orientalis*
* *Arborophila sumatrana*
* *Arborophila campbelli*
* *Arborophila rolli*
* *Arborophila brunneopectus*
* *Arborophila davidi*
* *Arborophila cambodiana*
* *Arborophila hyperythra*
* *Arborophila rubrirostris*
* *Arborophila merlini*

המינים *A. charltonii* ו-*A. chloropus* הועברו ב-2021 לסוג נפרד חוגלית אסיה (*Tropicoperdix*).

## קישורים חיצוניים

קטגוריה:בעלי חיים שתוארו ב-1837
קטגוריה:טקסונים שתוארו בידי בריאן הוטון הודג'סון
קטגוריה:רולוליים
יואכים השלישי פרידריך, הנסיך הבוחר מברנדנבורג

**יואכים השלישי פרידריך, הנסיך הבוחר מברנדנבורג** (בגרמנית: **Joachim III Friedrich, Kurfürst von Brandenburg und Herzog von Preußen**; 27 בינואר 1546 – 18 ביולי 1608), היה הנסיך הבוחר של ברנדנבורג בין השנים 1598–1608.

## ביוגרפיה
יואכים פרידריך נולד ב-27 בינואר 1546 בקלן, בן ליוהאן גאורג, הנסיך הבוחר מברנדנבורג, ולסופיה מלגניצה, בתו של פרדריק השני, דוכס לגניצה. בשנת 1570 התחתן יואכים פרידריך עם קתרינה מברנדנבורג-קיסטרין, בתם של יוהאן, מרקיז ברנדנבורג-קיסטרין וקתרינה מבראונשווייג-וולפנביטל, ובשנת 1603 התחתן יואכים פרידריך עם אלאונורה מפרוסיה, בתם של אלברכט פרידריך, דוכס פרוסיה ומריה אלאונורה מקלווה.

בשנת 1598 מת אביו יוהאן גאורג, הנסיך הבוחר מברנדנבורג, ויואכים פרידריך עלה במקומו לשלטון.

ב-18 ביולי 1608 מת יואכים פרידריך בקפניק, ובמקומו עלה לשלטון בנו יוהאן זיגיסמונד.

## משפחתו
בשנת 1570 התחתן יואכים השלישי פרידריך עם קתרינה מברנדנבורג-קיסטרין, בתם של יוהאן, מרקיז ברנדנבורג-קיסטרין וקתרינה מבראונשווייג-וולפנביטל, ממנה נולדו לו 8 ילדים:
* יוהאן זיגיסמונד, הנסיך הבוחר מברנדנבורג (1572–1619)
* אנה קתרינה מברנדנבורג (1575–1613), התחתנה עם כריסטיאן הרביעי, מלך דנמרק
* בת (1576)
* יוהאן גאורג, דוכס יגרנדורף (1577–1624)
* אוגוסט מברנדנבורג (1580–1601)
* אלברכט פרידריך מברנדנבורג (1582–1600)
* יואכים מברנדנבורג (1583–1600)
* ארנסט מברנדנבורג (1583–1613)
* ברברה סופיה מברנדנבורג (1584–1636), התחתנה עם יוהאן פרידריך, דוכס וירטמברג
* בת (1586)
* כריסטיאן וילהלם מברנדנבורג (1587–1665)

בשנת 1603 התחתן יואכים השלישי פרידריך עם אלאונורה מפרוסיה, בתם של אלברכט פרידריך, דוכס פרוסיה ומריה אלאונורה מקלווה, ממנה נולדו לו בת אחת:
* מריה אלאונורה (1607–1675), התחתנה עם לודוויג פיליפ, רוזן פפאלץ-זימרן-קייזרסלאוטרן

## אילן יוחסין

## קישורים חיצוניים

* 
* 

קטגוריה:נסיכים בוחרים מברנדנבורג
קטגוריה:בית הוהנצולרן
קטגוריה:ילידי 1546
קטגוריה:נפטרים ב-1608
ריזוטרה

**ריזוטרה** (שם מדעי: *Rhizothera*) היא סוג של חוגלות החיים בהרים טרופיים בחצי האי המלאי. בסוג זה ישנם 2 מינים.

הריזוטרות הם עופות דמויי-חוגלה המצויים ביערות במלזיה ובאיים באינדונזיה כמו סומטרה או בורנאו והם בעלי מקורים ארוכים, ראשים אדמוניים וגוף אפור-כתום. פלג גופם התחתון לבן והרגליים ארוכות ועוזרות להם לצעוד בזריזות.

הם מחפשים על קרקע היער פירות שונים, ניצנים וחרקים שונים.

## מינים
*ריזוטרה ארוכת מקור (Rhizothera longirostris)
*ריזוטרת האוס (Rhizothera dulitensis)

## קישורים חיצוניים

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ורג' רוברט גריי
קטגוריה:פסיונים
קטגוריה:אינדונזיה: עופות
חוגלה פסיונית

**חוגלה פסיונית** (שם מדעי: *Tetraophasis*) הוא סוג ממשפחת הפסיוניים הקרובים למיני הפרנקולין וכמוהם שייך לתת-משפחת החוגלות.

החוגלות הפסיוניות חיות באזורים מיוערים, ברחבי מזרח אסיה מהודו ועד סין. הן מזכירות בצורתן את עופות המונאל החיים באותם יערות, אף שהם אינם קרובים. החוגלות מותאמות לחיים בגבהים ויש להן נוצות מבודדות חום. הצוואר של הזכרים מקושט באדום וזנבם ארוך כמו אצל פסיונים שונים.

## מינים
**Tetraophasis obscurus*
**Tetraophasis szechenyii*

## קישורים חיצוניים

קטגוריה:בעלי חיים שתוארו ב-1871
קטגוריה:טקסונים שתוארו בידי דניאל אליוט
קטגוריה:פסיונים
תרנגול דרבני

**תרנגול דרבני** (שם מדעי: *Galloperdix*) הוא סוג של שלווים ממשפחת הפסיוניים ותת-משפחת החוגלות. 

מיני התרנגול חיים בתת-היבשת ההודית והם בעלי ראשים צבעוניים, צוואר ארוך וגוף אפור המנוקד בנקודות לבנות לאורך כל הגוף. הראש אפור וקטן והמקור אפור או ורוד. הנקבות לעומתם דהויות ומוסוות כדי להגן על האפרוחים והביצים.

הם חיים ביערות שונים או סבכים ומקימים טריטוריות ברורות בהם הם מצויים. בעונת הרבייה הזכרים לוחמים אחד בשני במאבק על הנקבות.

## מינים
* Galloperdix spadicea 
* Galloperdrix lunulée
* Galloperdix bicalcarata

## קישורים חיצוניים

קטגוריה:בעלי חיים שתוארו ב-1845
קטגוריה:טקסונים שתוארו בידי אדוארד בליית
קטגוריה:טווסים
פרנקולין מצויץ

**פרנקולין מצויץ** (שם מדעי: *Dendroperdix sephaena*) הוא מין דמוי-תרנגול ממשפחת הפסיוניים הקרוב לסוג פרנקולין ובעבר שייך אליו, אך כיום מהווה מין יחיד בסוגו. מצוי בטבע באפריקה שמדרום לסהרה.
## מאפיינים
אורכו של הפרנקולין המצויץ 33-35 ס"מ ומשקלו 240-460 גרם. הוא בעל צוואר ארוך וגוף מעול עם כנפיים חומות, בטן בהירה וצוואר מנומר בכתמים שחורים. הראש בעל כיפה שחורה וישנו פס שחור בין העיניים למקור השחור.

מצוי באזורים שונים ברחבי הערבות והסוואנות האפריקניות והוא מסתגל גם לאזורים יבשים יותר. מזונו העיקרי הוא זרעים, ניצני עלים וחרקים. הוא מצוי מסודאן בצפון לדרום אפריקה בדרום.

## תת-מינים
* *D. s. grantii *
* *D. s. rovuma  *
* *D. s. spilogaster  *
* *D. s. zambesiae * 
* *D. s. sephaena *

## גלריה

Crested Francolin, Dendroperdix sephaena, Hluhluwe-Umfolozi Game Reserve (7698326986).jpg
Crested Francolin, Dendroperdix sephaena, feeding in dung at Pilanesberg National Park, Northwest Province, South Africa (29232241664).jpg|ניזון מצואה בדרום אפריקה
Dendroperdix sephaena -Limpopo, South Africa-8.jpg
Crested Francolin (Dendroperdix sephaena) (6033072564).jpg
Crested Francolin SMTC.jpg


## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:טווסים
קטגוריה:עופות יחידים בסוגם
קטגוריה:עופות הסוואנה האפריקנית
קטגוריה:דרום אפריקה: עופות
סן מיגל (נהר, קולורדו)

**נהר סן מיגל** (באנגלית: **San Miguel River**) הוא יובל של הנהר דולורס, באורך 130 קילומטרים בדרום-מערב מדינת קולורדו שבארצות הברית. מקורותיו בהרי סן חואן מדרום-מזרח לטליורייד (). הנהר זורם לצפון-מערב, לאורך המורד הדרומי של רמת אנקומפגרה, דרך היישובים פלייסרוויל (Placerville), נוקלה (Nucla) ונשפך לנהר דולורס, יובל של הנהר קולורדו, במערב מחוז מונטרוז, בערך 24 קילומטרים מזרחית לקו הגבול עם מדינת יוטה ().

הסן מיגל זורם בחופשיות פחות או יותר, עם זאת, סכרי הטיה מנקדים את הנהר ומשנים את הזרמים. שיפוע הנהר סן מיגל משתנה מתלול מאוד בחלקיו העליונים (כשהוא יוצר זרם רדוד, סלעי ובלתי עביר לשיט) לשיפוע מתון בחלקיו התחתיים, הפרש גובה של 9.5-5.7 מטר לקילומטר אורך, המאפשר שיט במים לבנים במגוון אשדות בתחום II+--III. הפרש הגבהים בין מקורות הנהר לשפך הוא 2,100 מטרים, מאזור אלפיני לאזור מדברי. הספיקה הממוצעת היא 17 מטרים בשנייה.

שייטים בקיאקים וברפטינג במים לבנים יכולים ליהנות מקטעים רבים על הסן מיגל. מינימום ספיקה מומלץ לסירות קטנות הוא 7 מטרים בשנייה, כשהנהר ראוי לשיט סמוך לפלייסרוויל בשלהי אפריל או תחילת מאי. נוהגים לשוט בכמה קטעים באורכים שונים משם ועד השפך לדולורס, סמוך לעיירת המכרות אורניום הנטושה יוראוון (Uravan). רוב הנהר נחשב בדרגה 2 עם כמה אשדות בדרגה שלוש שעשויים להיות מאתגרים בזרימות חזקות, כאשר מהירות הזרם מקשה על עצירה לשם בחינת המעבר הטוב יותר. סכנות נוספות בנהר הם שלושת סכרי ההטיה בין נאצ'ריטה (Naturita) לגשר כביש 145 מזרחית לנורווד (Norwood). כולם נוחים לשאת את הסירה מעבר להם. עם זאת, כשהנהר מתפתל דרך העמק החקלאי מזרחית לנצ'וריטה, חוצים כמה גדרות בקר את הנהר.

מרכז|ממוזער|300px|שייט מסיע סירה מעבר לסכר ההטיה הראשון בסמוך לנורווד

## קישורים חיצוניים

קטגוריה:קולורדו: נהרות
קטגוריה:יובלי הקולורדו
חוגלה מדגסקרית

**חוגלה מדגסקרית** (שם מדעי: *Margaroperdix madagarensis*) הוא מין עוף דמוי-חוגלה ממשפחת הפסיוניים המהווה מין יחיד בסוגו. החוגלה אנדמית לאי מדגסקר שבאוקיינוס ההודי.

## מאפיינים
אורכה של החוגלה המדגסקרית 24-28 ס"מ ומשקלה 220 גרם. היא בעלת נוצות אדומות עם חזה אפור ומעט מנומר וכנפיים חומות. ראשה שחור מפוספס בפסים לבנים מעל ומתחת לעיניים וצווארה אדום. הרגליים צהובות ובעלות אצבעות ארוכות. הנקבות קטנות מהזכרים.

החוגלה מסתתרת בין סבכים ומעופפת לעיתים רחוקות בצורה מגושמת. היא משמיעה קולות צרודים העוזרים לזהות אותה ביער.

היא חיה בעיקר ביערות הרריים או יערות טרופיים אחרים ולא באזורים פתוחים. היא ניזונה בעיקר ממיני צמחים ופירות קטנים, אך גם מיצורים קטנים כמו חרקים ותולעים. 

## ראו גם
* הפארק הלאומי מרוג'ג'י

## קישורים חיצוניים

## הערות שוליים

קטגוריה:בעלי חיים שתוארו ב-1786
קטגוריה:טקסונים שתוארו בידי ג'יובאני אנטוניו סקופולי
קטגוריה:טווסים
קטגוריה:מדגסקר: בעלי חיים אנדמיים
קטגוריה:עופות יחידים בסוגם
קטגוריה:עופות יערות הגשם של מדגסקר
קטגוריה:מדגסקר: עופות
חוגלה שחורה

**חוגלה שחורה** (שם מדעי: *Melanoperdix niger*) היא מין חוגלה החיה באזורים הטרופיים בדרום-מזרח אסיה ומהווה מין יחיד בסוגה.
## מאפיינים
חוגלה זו היא קטנה יחסית, אורכה רק 27 ס"מ והיא בעלת כסות נוצות שחורה כמעט לגמרי. אפילו האישונים שלה בעלי צבעי חום כהה. אך הרגליים, המקור ופלג הגוף התחתון לבנים. הנקבות קטנות מהזכרים ובעלות כסות יותר בהירה באזור הצוואר אך מקורן שחור.

בית הגידול של חוגלה זו הוא ביערות גשם ברחבי מלזיה, בורנאו, סומטרה ואזורים נוספים בדרום-מזרח אסיה. בעבר נפוצה גם בסינגפור אך נכחדה שם.

מצב השימור של חוגלות אלה מוגדר כפגיע עקב ציד, פגיעה אנושית בבית גידולן ואוכלוסיות מבודדות יותר ויותר אחת מהשנייה.

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:טקסונים שתוארו בידי ניקולס אילוורד ויגורס
קטגוריה:רולוליים
קטגוריה:עופות יחידים בסוגם
קטגוריה:בורנאו: עופות
קטגוריה:סומטרה: עופות
חוגלת טנזניה

**חוגלת טנזניה** (שם מדעי: *Xenoperdix*) היא סוג של חוגלות החיות בהרים טרופיים בטנזניה. סוג זה התגלה ב-1994, אך בתחילה נחשב המין חוגלת אודזונגווה (*Xenoperdix udzungwensis*) למין היחידי. המשך התגלה ע"פ בדיקות מולקולריות עוד מין - חוגלת יער רובהו *Xenoperdix obscuratus*), החיה כמה קילומטרים ליד החוגלה הראשונה.

מינים אלה מזכירים במראה ובהתנהגות את חוגלת ההרים מדרום-מזרח אסיה ובעיקר למין Arborophila torqueola. כמותם הם חיים ביערות הגשם של הרי טנזניה והם בעלי מקור אדום, ראשים צבועים, חזה מפוספס וגוף אפרפר.

הם מסתתרים בסבכי היער ומסווים את עצמם מטורפים. הם חפשים מזון קטן הכולל נמלים, חיפושיות, זרעים ופירות. שני המינים מצויים בסכנת הכחדה עקב תחום מחייתם הקטן והפגיעה ביערות.

## מינים
*חוגלת יער רובהו (*Xenoperdix obscuratus*)
*חוגלת אודזונגווה (*Xenoperdix udzungwensis*)
## קישורים חיצוניים

קטגוריה:רולוליים
חוגלה חלודית

**חוגלה חלודית** (שם מדעי: *Caloperdix oculeus*) היא מין יחיד בסוג מתת-משפחת החוגלות שבמשפחת הפסיוניים.  חיה בטבע ביערות דרום-מזרח אסיה.

חוגלה זו היא קרובת משפחתם של השליו והפרנקולין והיא קטנה כמותם ומגיעה לאורך 23–27 ס"מ בממוצע. משקלה מגיע ל-230 גרם והיא בעלת גוף בעל נוצות חומות-זהובות, כנפיים חומות וצוואר ורוד. המקור צר ומחודד והעיניים צהובות עם עור אדום סביבן. הכנפיים שחורות ומעוגלות.  החוגלה מעופפת לעיתים רחוקות בצורה מגושמת.

חוגלה זו חיה ביערות הגשם הטרופיים של אינדונזיה, מלזיה, מיאנמר ותאילנד.

מצב השימור שלה מוגדר קרוב לסיכון עקב פגיעה באזורי המחיה שלה וגם כתוצאה מציד.

## תת-מינים
* *C. o. oculeus*
* *C. o. ocellata *
* *C. o. borneensis*

## קישורים חיצוניים

## הערות שוליים

קטגוריה:בעלי חיים שתוארו ב-1815
קטגוריה:רולוליים
קטגוריה:עופות יחידים בסוגם
קטגוריה:תאילנד: עופות
קטגוריה:טקסונים שתוארו בידי קונרד יאקוב טמינק
נורודום סוראמאריט, מלך קמבודיה

**נורודום סוראמאריט** (6 במרץ 1896 – 3 באפריל 1960) היה מלך קמבודיה משנת 1955 ועד מותו.

## חייו
סוראמאריט היה אביו של המלך נורודום סיהאנוק וסבו של המלך הנוכחי נורודום סיהאמוני. הוא נולד בפנום פן, בנו היחיד של הנסיך נורודום סות'ארוט (Norodom Sutharot) ונכדו של המלך נורודום. הוא היה אחיינו של המלך סיסוואת' מוניוונג (Sisowath Monivong). הוא היה לחתנו כאשר נשא לאשה את בתו סיסוואת' קוסאמאק ב-1920. נולדו להם שלושה בנים ובת. שימש כשלישו וכמזכירו של סיסוואת' מוניוונג (1918–1925) ואחר כך כראש לשכת הארמון המלכותי (1927–1929), כשר (1929–1938, 1939–1941) וכן כשליח מיוחד לצרפת ב-1939.

כאשר מת סיסוואת' מוניוונג ב-1941 נבחר כמלך תחתיו נורודום סיהאנוק, בנו בן ה-18 של סוראמאריט. ב-1955 ויתר סיהאנוק על כתרו לטובת אביו סוראמאריט. סוראמאריט מת ב-1960 בגיל 64. אז ירש אותו בנו כראש המדינה (הוא קיבל שנית את תואר המלוכה רק ב-1993). אשתו של סוראמאריט נותרה המלכה האם עד מותה ב-1975.

ב-1941 הוענק לסוראמאריט עיטור צלב האבירות הגדול של המסדר המלכותי של קמבודיה. הוא עוטר גם בעיטורים של צרפת, יפן, מיאנמר (בורמה), תאילנד, וייטנאם ולאוס.

## קישורים חיצוניים

* 
* נורודום סוראמאריט, באתר Royalark

קטגוריה:מלכי קמבודיה
קטגוריה:מעוטרי עיטור סובורוב
קטגוריה:מפקדים בלגיון הכבוד
קטגוריה:מעוטרי עיטור הכוכב של יוגוסלביה
קטגוריה:ילידי 1896
קטגוריה:נפטרים ב-1960
קטגוריה:קמבודים שנפטרו במאה ה-20
תומא למאר

**תומא למאר** (בצרפתית: **Thomas Lemar**; נולד ב-12 בנובמבר 1995) הוא כדורגלן צרפתי המשחק בעמדת הקשר בז'ירונה, בהשאלה מאתלטיקו מדריד.

## קריירת מועדונים
למאר ערך את הופעת הבכורה שלו בליגת המשנה בצרפת במשחק הפתיחה של עונת 2013/2014 כאשר הוא נכנס כמחליף בדקה ה-78 בניצחון קן 1–3 על דיז'ון.

ב-22 בנובמבר 2016 הבקיע את שער הניצחון במשחק הבית של מונקו 1–2 על טוטנהאם במסגרת שלב הבתים בעונת 2016/2017 בליגת האלופות, ובכך סייע לקבוצה לסיים את שלב הבתים במקום הראשון בבית E.

ב-27 ביולי 2018 חתם באתלטיקו מדריד, עמה זכה באליפות ספרד בעונת 2020/2021.

ב-31 ביולי 2025 הושאל לעונה אחת לז'ירונה.

## נבחרת צרפת
למאר זומן לסגל של נבחרת צרפת לצמד המשחקים נגד נבחרת שוודיה ונבחרת חוף השנהב. הוא ערך את הופעת הבכורה שלו נגד חוף השנהב כאשר הוא מחליף בדקה ה-78 את אדריאן רביו, משחק שנגמר בתיקו אפס.

זכה עם צרפת במונדיאל 2018 שהתקיים ברוסיה.

## תארים
;מונקו
* ליגת העל הצרפתית: 2016/2017

;אתלטיקו מדריד
* הסופר קאפ האירופי: 2018
*אליפות ספרד: 2020/2021

;נבחרת צרפת
* אליפות העולם בכדורגל: 2018

## קישורים חיצוניים

* פרופיל השחקן, באתר הרשמי של התאחדות הכדורגל הצרפתית

## הערות שוליים

קטגוריה:כדורגלנים גוואדלופים
קטגוריה:כדורגלנים צרפתים
קטגוריה:קשרי כדורגל גוואדלופים
קטגוריה:קשרי כדורגל צרפתים
קטגוריה:כדורגלני קן
קטגוריה:כדורגלני מונקו
קטגוריה:כדורגלני אתלטיקו מדריד
קטגוריה:כדורגלני ז'ירונה
קטגוריה:כדורגלני נבחרת צרפת
קטגוריה:ספורטאים צרפתים בספרד
קטגוריה:ספורטאים זרים בספרד
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:צרפתים ממוצא גוואדלופי
קטגוריה:צרפתים שנולדו ב-1995
קטגוריה:גוואדלופים שנולדו ב-1995
פרנקולין קטן

**פרנקולין קטן** (שם מדעי: *Peliperdix*) הוא סוג ממשפחת הפסיוניים מתת-משפחת החוגלות הקרוב לפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל ארבעה מינים המצויים רק באפריקה שמדרום לסהרה.

פרנקולינים אלה קטנים ביותר ואורכם בבגרות יכול להיות 14 ס"מ בלבד. הם בעלי כנפיים מפוספסות חומות, ראשים בהירים או צהובים, מקור צר ושחור ורגליים צהובות. הם נעים ברחבי הסוואנות או השיחים של אפריקה ומחפשים מזון כמו פקעות, גרגירים, פירות וחרקים. הם מצויים בלהקות ולעיתים הם אף נודדים בחיפוש אחר מזון ומים.

## מיני הסוג
* *Peliperdix lathami*
* *Peliperdix coqui*
* *Peliperdix albogularis*
* *Peliperdix schlegelii*

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:טווסים
מריה אנה, ארכידוכסית אוסטריה

**מריה אנה, ארכידוכסית אוסטריה** (בגרמנית: **Maria Anna von Österreich**; 7 בספטמבר 1683 - 14 באוגוסט 1754), הייתה בתו של לאופולד הראשון, קיסר האימפריה הרומית הקדושה ואשתו של ז'ואאו החמישי, מלך פורטוגל.

## ביוגרפיה
מריה אנה נולדה ב-7 בספטמבר 1683 ללאופולד הראשון, קיסר האימפריה הרומית הקדושה ואלאונורה מגדלנה מנויבורג, בתו של פיליפ וילהלם, הנסיך הבוחר מפפאלץ ורעייתו אליזבת אמליה, רוזנת הסן-דרמשטדט, והייתה אחותם של יוזף הראשון, קיסר האימפריה הרומית הקדושה וקרל השישי, קיסר האימפריה הרומית הקדושה.

ב-27 באוקטובר 1708 התחתנה מריה אנה עם ז'ואאו החמישי, מלך פורטוגל, והביאה עמה כנדוניה 100,000 כתרים. בשנת 1742 מונתה מריה אנה לעוצרת הממלכה, לאחר שבעלה ז'ואאו החמישי עבר אירוע מוחי ששיתק אותו באופן חלקי. בשנת 1750 מת בעלה ז'ואאו החמישי, ובנה ז'וזה הראשון, מלך פורטוגל עלה לשלטון במקומו. ב-14 באוגוסט 1754 מתה מריה אנה ונקברה בליסבון, בעוד שלבה נשלח לקבורה בקריפטה הקיסרית בווינה.

## משפחתה
בשנת 1708 התחתנה מריה אנה עם ז'ואאו החמישי, מלך פורטוגל, ממנו נולדו לה 6 ילדים:
* ברברה מפורטוגל (1711–1758)
* פדרו, נסיך ברזיל (1712–1714)
* ז'וזה הראשון, מלך פורטוגל (1714–1777)
* קרלוס, נסיך פורטוגל (1716–1736)
* פדרו השלישי, מלך פורטוגל (1717–1786)
* אלכסנדרה, נסיך פורטוגל (1723–1728)

## אילן יוחסין

## קישורים חיצוניים

* 

קטגוריה:אצולה אוסטרית
קטגוריה:בית הבסבורג
קטגוריה:ילידות 1683
קטגוריה:נפטרות ב-1754
קטגוריה:עוצרות
קטגוריה:מלכות רעיות מהמאה ה-17
קטגוריה:מלכות רעיות מהמאה ה-18
פרנקולין חוגלתי

**פרנקולין חוגלתי** (שם מדעי: *Pternistis*) הוא סוג ממשפחת הפסיוניים, תת-משפחת החוגלות. מינים אלה הם קרובי הפרנקולין, המצוי בישראל ובעבר היו שייכים לאותו הסוג, אך פוצלו לסוג עצמאי. בסוג המפוצל ישנם 23 מינים. השם חוגלה ניתן עקב דמיונם לחוגלות בצבעם ובקוטנם.

הפרקולינים חיים ברחבי ערבות ומקווי המים באפריקה, מתלהקים בחבורות, ומחפשים מזון קטן כשורשים, זרעים, גרגירים וחרקים שונים. הם עצמם עלולים להיטרף על ידי חתוליים וטורפים שונים, עופות דורסים ועופות מים גדולים כמו האנפה. הפרנקולינים מעדיפים לנוע מהר מטורפיהם או להסתתר וכך להערים על הטורפים.

## מיני הסוג

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:טווסים
פרנקולין מפוספס

**פרנקולין מפוספס** (שם מדעי: *Scleroptila*) הוא סוג ממשפחת הפסיוניים מתת-משפחת החוגלות וקרוב לסוג הפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל שבעה מינים וכולם נפוצים באפריקה שמדרום לסהרה. 
## מאפיינים
לפרנקולין מפוספס גוף עגלגל בצבע חום-ירקרק עם כנפיים חומות בעלות כתמים לבנים גדולים, רגליים צהובות ארוכות וראש לבן עם פסים חומים לאורך הראש והצוואר. מקורו אפור ועינייו צהובות.

מינים אלה חיים ביערות, סבכים וסוואנות (בעיקר ליד בורות מים) ברחבי אפריקה. הם משמיעים קולות רועמים המיועדים למשוך נקבות בעונת הרבייה.

## מיני הסוג
* *Scleroptila streptophora*
* *Scleroptila afra*
* *Scleroptila levaillantii*
* *Scleroptila finschi*
* *Scleroptila shelleyi*
* *Scleroptila psilolaema*
* *Scleroptila gutturalis*

## קישורים חיצוניים

קטגוריה:בעלי חיים שתוארו ב-1852
קטגוריה:טקסונים שתוארו בידי אדוארד בליית
קטגוריה:טווסים
מריאנה ויקטוריה מספרד

**מריאנה ויקטוריה מספרד** (31 במרץ 1718 - 15 בינואר 1781), הייתה בתו של פליפה החמישי, מלך ספרד ואשתו של ז'וזה הראשון, מלך פורטוגל.

## ביוגרפיה
מריאנה ויקטוריה נולדה במדריד ב-31 במרץ 1718, לפליפה החמישי, מלך ספרד ואשתו השנייה אליזבטה פארנזה (הנצר האחרון למשפחת פארנזה) מפארמה, ונקראה על שם סבתה מריה אנה ויקטוריה, דוכסית בוואריה.

בשנת 1721 נערך הסכם נישואיה של מריאנה ויקטוריה ללואי החמישה עשר, מלך צרפת, והיא נשלחה לצרפת, אולם בשנת 1725 הוחלט לשלוח את מריה אנה ויקטוריה בחזרה לספרד והסכם הנישואים בוטל. בעקבות כך נוצר קרע בין ממלכת צרפת לממלכת ספרד, וספרד כרתה ברית עם אוסטריה בהסכם וינה נגד צרפת.

בשנת 1729 התחתנה מריאנה ויקטוריה עם ז'וזה, נסיך ברזיל, בעוד אחיה למחצה פרננדו, נסיך אסטוריאס התחתן עם אחותו של ז'וזה ברברה מפורטוגל. נישואי הזוג היו מוצלחים, על אף בגידותיו הרבות של ז'וזה, והם אהבו לצאת למסעות ציד ביחד, וכן אהבו מוזיקה - מריאנה הייתה זמרת מוצלחת.

בשנת 1750 מת חמיה ז'ואאו החמישי, מלך פורטוגל, ובעלה עלה לשלטון במקומו כז'וזה הראשון, מלך פורטוגל. ב-1 בנובמבר 1755 בשעה 9:40 בבוקר התחוללה בליסבון רעידת אדמה קשה. הרעידה הייתה אחת הרעידות ההרסניות בהיסטוריה, וכתוצאה ממנה נהרגו בין 60 ל-100 אלף איש (המספר המדויק אינו ידוע). בנוסף, יצרה רעידת האדמה גל צונאמי ושריפות רבות, שגרמו להרס כמעט מוחלט של ליסבון. בעקבות הרעידה הקצינו המתחים הפוליטיים בפורטוגל וחוסלו לחלוטין שאיפותיה הקולוניאליות של המדינה. במזל רב יצאה המשפחה המלכותית ללא פגע. לאחר שהגיעו למיסה בבוקר האירוע, ביקשה אחת מבנותיה לנפוש הרחק מליסבון, וכבקשתה עזבו המלך ואנשי חצרו את העיר.

בשנת 1758 נפצע ז'וזה הראשון, מלך פורטוגל בניסיון התנקשות. משפחת טאבורס ודוכס אביירו הואשמו במעשה, והוצאו להורג לאחר משפט קצר. סבשטיאאו דה מלו האשים גם את אנשי מסדר הישועים בבגידה ובקשירת קשר לניסיון ההתנקשות, מה שפגע קשות בדעת הקהל וביחסי הציבור של הישועים בעידן האבסולוטיזם הנאור. שנה לאחר מכן גורשו הישועים מפורטוגל. דה מלו לא הראה שום מידה של רחמים, והעמיד לדין כל אדם שהיה מעורב, אפילו נשים וילדים, אולם מריאנה ויקטוריה ובתה מריה, נסיכת ברזיל התערבו והצילו כמה מהנשים והילדים.

לאחר שסבל ז'וזה הראשון מכמה התקפים, מינה ב-29 בנובמבר 1776 את מריאנה ויקטוריה לעוצרת הממלכה במקומו. ב-24 בפברואר 1777 מת בעלה ז'וזה הראשון, ובתה עלתה לשלטון במקומו כמריה הראשונה, מלכת פורטוגל. מריאנה ויקטוריה נטלה על עצמה את שיקום היחסים בין פורטוגל לספרד, ולצורך כך נסעה ב-28 באוקטובר 1777, ושהתה שם כשנה. בהיותה בספרד חוותה מריאנה ויקטוריה התקף של שיגרון, ובנובמבר 1778 חזרה לפורטוגל. מצבה של מריאנה ויקטוריה המשיך להתדרדר, וב-15 בינואר 1781 מתה מריאנה ויקטוריה בארמון בליסבון.

## משפחתה
בשנת 1729 התחתנה מריאנה ויקטוריה עם ז'וזה הראשון, מלך פורטוגל, ממנו נולדו לה 8 ילדים:
* מריה הראשונה, מלכת פורטוגל (1734–1816)
* מריה אנה פרנסיסקה, נסיכת פורטוגל (1736–1813)
* בת (1762)
* מריה דורוטיה, נסיכת פורטוגל (1739–1771)
* בן (1742)
* בן (1742)
* בן (1744)
* בנדיטה, נסיכת פורטוגל (1746–1829)

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידות 1718
קטגוריה:נפטרות ב-1781
קומפקטיפיקציית סטון-צ'ך

בטופולוגיה, **קומפקטיפיקציית סטון-צ'ך** היא טכניקה לבניית העתקה אוניברסלית ממרחב טופולוגי X למרחב האוסדורף קומפקטי \beta X, שיש לה חשיבות אפילו כאשר X מרחב דיסקרטי. קומפקטיפיקציית סטון-צ'ך \beta X של X היא מרחב האוסדורף קומפקטי הגדול ביותר הנוצר על ידי X, במובן שכל העתקה מ-X למרחב האוסדורף קומפקטי מתפצלת באופן יחיד דרך \beta X. אם X הוא מרחב רגולרי לחלוטין, אז תמונת X ב-\beta X הומיאומורפית ל-X, וכך אפשר לחשוב על X כתת-מרחב צפוף של \beta X. במקרה הכללי, ההעתקה X \rightarrow \beta X אינה מוכרחה להיות חד-חד-ערכית.

אם מניחים את אקסיומת הבחירה, לכל מרחב טופולוגי יש קומפקטיפיקציית סטון-צ'ך. בלעדיה, אפילו הטענה ש-\beta \mathbb{N} \neq \mathbb{N} אינה מוכרחה להיות נכונה, ובפרט קשה לתאר נקודות של \beta \mathbb{N} באופן ישיר. 

## אוניברסליות ופונקטוריאליות

המרחב \beta X והפונקציה מ-X אליו מקיימים את התכונה האוניברסלית הבאה: לכל פונקציה רציפה f \colon X \to K, כאשר K מרחב האוסדורף קומפקטי, יש הרחבה יחידה לפונקציה רציפה \beta f \colon \beta X \to K. כרגיל במקרים של אוניברסליות, תכונה זו מאפיינת את \beta X עד כדי הומיאומורפיזם. 

ההעתקה X \rightarrow \beta X היא הומיאומורפיזם אל התמונה אם ורק אם X הוא מרחב טיכונוף. ההעתקה X \rightarrow \beta X היא הומיאומורפיזם עם תמונה פתוחה אם ורק אם X מרחב האוסדורף קומפקטי מקומית. תכונת ההרחבה שתוארה לעיל מאשרת כי \beta הוא פונקטור מן הקטגוריה *Top* של מרחבים טופולוגיים, אל הקטגוריה *CHaus* של מרחבי האוסדורף קומפקטיים. נסמן ב-u \colon \operatorname{CHaus} \to \operatorname{Top} את הפונקטור השכחן. אז כל מורפיזם \beta X \to K (עבור K \in \operatorname{Obj}(\operatorname{CHaus})) מתאים באופן יחיד למורפיזם X \to uK (באמצעות צמצום ל-X ותכונת האוניברסליות), כלומר \operatorname{Hom}(\beta X, K) = \operatorname{Hom}(X,uK). היינו, הפונקטור \beta הוא פונקטור צמוד משמאל ל-u.

## בניה

אם X מרחב דיסקרטי, אפשר לבנות את \beta X כמרחב כל העל-מסננים על X, עם **טופולוגיית סטון**. אברי X מתאימים למסננים הראשיים. ידועות גם בניות אחרות, המתאימות למרחב טופולוגי כללי.

## קומפקטיפיקציית סטון-צ'ך של חבורה למחצה

אם S חבורה למחצה דיסקרטית, יש הרחבה יחידה של הפעולה מ-S ל-\beta S כך שהכפל מימין בכל איבר הוא רציף, והכפל משמאל בכל איבר של S הוא רציף. הרחבה זו היא אסוציאטיבית. מתברר ש-\beta S אוניברסלי כחבורה למחצה קומפקטית והאוסדורף (כלומר ביחס להומומורפיזמים רציפים). אם S \subseteq T חבורות למחצה דיסקרטיות, אז \beta S \subseteq \beta T גם היא תת-חבורה למחצה.

**המרכז הטופולוגי** של \beta S (הכולל, בהגדרה, את האיברים שהכפל משמאל בהם רציף) שווה למרכז האלגברי. אם S חבורה למחצה אינסופית ובעלת צמצום מימין או משמאל, אז S^* = \beta S - S הוא אידיאל ימני או שמאלי, בהתאמה. 

קומפקטיפיקציית סטון-צ'ך של המספרים הטבעיים (עם הטופולוגיה הדיסקרטית) היא אובייקט נחקר ובעל חשיבות בתורת הקבוצות. גם המבנה האלגברי של המספרים הטבעיים משך תשומת לב לא מבוטלת בהקשר זה. אלא שהמבנה האלגברי של הקומפקטיפיקציות \beta \mathbb{N} ו-\beta \mathbb{Z} סבוך להפליא. למשל, במרכזים של (\beta \mathbb{N},+), (\beta \mathbb{N},\cdot) ו-(\beta \mathbb{Z},+) אין אף איבר שאינו שייך לקבוצה המקורית (הטבעיים בשני המקרים הראשונים, השלמים באחרון). ב-\beta \mathbb{Z} כמעט ואין שלשות המקיימות את החוק הדיסטריבוטיבי.

## מקורות

* Hindman and Strauss, Algebra in the Stone-Cech compacification, 2nd ed, 2012. (mostly chapters 4 and 6).

קטגוריה:קומפקטיות
מרדכי לנדינסקי

הרב **מרדכי לנדינסקי** (י"ז בכסלו תרס"ו, 15 בדצמבר 1905 – י"ז בסיוון תשנ"ה, 15 ביוני 1995) היה רב פולני אמריקאי, כיהן כרב בעיר נובופוסט שבפולין ובברוקלין שבניו יורק. היה חבר באגודת הרבנים של ארצות הברית ופעיל בוועד ההצלה. הקים וניהל את ישיבת "חפץ חיים" בניו יורק וישיבת ראדין בנתניה.

## ביוגרפיה
נולד בראדין שבפולין, לרחל ולרב משה לנדינסקי, ראש ישיבת ראדין. בבחרותו למד בישיבת ראדין אצל החפץ חיים ואצל אביו. בשנת תרצ"ז (1926) נסמך להוראה על ידי רבי נפתלי טרופ ורבי אהרן וולקין. לאחר נישואיו שימש ברבנות בעיר נובופוסט שבפולין. בתקופת מלחמת העולם השנייה, לפני כיבוש ליטא הצליח להגר לארצות הברית והתיישב בברוקלין, ניו יורק, שם מונה לרב קהילת "אגודת אחים בני יעקב".

לאחר בואו לארצות הברית הצטרף לפעילות ועד ההצלה של אגודת הרבנים באמריקה. עם סיום המלחמה יצא יחד עם הרב שמחה וסרמן והרב יצחק הרצוג לאירופה לחיפוש אחר ילדים שהושארו בבתי יתומים ובמנזרים קתוליים.

הקים יחד עם הרב מנחם מנדל זקס, חתנו של החפץ חיים, את ישיבת חפץ חיים בניו יורק. הוא עמד לצידו בראשות הישיבה וניהל אותה עד לפטירתו. בנוסף, הקים בארץ ישראל את ישיבת ראדין בנתניה וניהל אותה עד לסגירתה.

היה חבר באגודת הרבנים של ארצות הברית וקנדה. ופעיל בארגון עזרת תורה שעל ידי האגודה.

נפטר בי"ז בסיוון תשנ"ה, הלווייתו התקיימה בישיבת חפץ חיים בניו יורק ולאחר מכן הועלה ארונו לישראל.

## קישורים חיצוניים
* 
* כתבה על פטירתו בדגלנו, באתר אוצר החכמה

קטגוריה:רבנים פולנים
קטגוריה:ראשי ישיבה אמריקאים
קטגוריה:בוגרי ישיבת ראדין
פיליפ פרנקס

**פיליפ פרנקס** (באנגלית: **Philip Franks**; נולד ב-2 בפברואר 1956) הוא שחקן ובמאי תיאטרון אנגלי. הוא מוכר בעיקר מהופעותיו בסדרות טלוויזיה בריטיות.

## ביוגרפיה
פרנקס נולד בלונדון. הוא סיפר שהתאהב בתיאטרון כשהיה בן שש והוריו לקחו אותו להפקה של המחזה "הסערה". שנה אחר כך, כשנודע לו שהוריו הולכים לראות את "המלט", התעקש שהם ייקחו אותו איתם. כך לדבריו בגיל שבע כבר היה מכור לכל החיים.

התפקידים הידועים ביותר של פרנקס הם בדמות סדריק "צ'אלי" צ'ארלטון בסיטקום הבריטי "The Darling Buds of May" לצדה של קתרין זיטה ג'ונס, ובדמות סמל ריימונד קרדוק בסדרה "Heartbeat". הוא השתתף בתפקידי אורח בסדרות "פשוט נהדרת", "Pie in the Sky", "רציחות במידסומר" וב"המלחמה של פויל". עוד בטלוויזיה שיחק במיני-סדרה "בית קדרות", בעיבוד לרומן "מרטין צ'זלוויט", בסדרה "הבודהה מהפרברים", "The Green Man", ובסדרת הדרמה "To Serve Them All My Days". הוא הופיע כמשתתף קבוע לצדה של סוזי דנט ב"פינת המילון" בשעשועון הטלוויזיה הבריטי "Countdown". החל מדצמבר 2012 הופיע פרנקס בתפקיד המספר בהפקה של "מופע האימים של רוקי" בחגיגות לציון 40 שנה להצגה.

פרנקס הוא חבר בלהקה השייקספירית המלכותית. הוא ביים הצגות רבות בהן את "Kafka's Dick" ו"נשיקת אשת העכביש" (בתיאטרון נוטינגהאם פלייהאוס); "מסיבת הקוקטייל" (בפסטיבל אדינבורו); "Rebecca" (בתיאטרון רויאל ליסאום באדינבורו); "המלט" (בגרינוויץ' ובסיבוב הופעות); "מקבת'" (תיאטרון שפילד קרוסיבל); "הדוכסית ממאלפי" (בווסט יורקשייר פלייהאוס, בגרינוויץ' ובווסט אנד); "Private Lives" ו-"The Heiress" (התיאטרון המלכותי הלאומי); "The White Devil" (תיאטרון ליריק בהמרסמית'); "חייו והרפתקאותיו של ניקולס ניקלבי" (תיאטרון פסטיבל צ'יצ'סטר); ואת המחזה "הסערה" (בתיאטרון ליברפול פלייהאוס).

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:במאי תיאטרון בריטים
קטגוריה:אנגלים שנולדו ב-1956
חטיפת טיסה 706 של אייר וייטנאם

**טיסה 706 של אייר וייטנאם** נחטפה ב-15 בספטמבר 1974 לאחר המראתה מנמל התעופה של העיר דה נאנג בדרום וייטנאם. האירוע הסתיים בהתרסקות המטוס ליד העיר פאן ראנג, תוך הריגת כל 75 יושבי המטוס.

## הטיסה
המטוס מדגם בואינג 727-121C המריא מדה נאנג בדרכו לסייגון בירת דרום וייטנאם בשעה 02:12 כשעליו 67 נוסעים ושמונה אנשי צוות. 18 דקות לאחר ההמראה הודיע צוות הטיסה לבקרה האווירית בסייגון כי המטוס נחטף על ידי חוטף בודד, שהיה חמוש בשני רימוני יד. התברר כי החוטף הוא ריינג'ר מצבא דרום וייטנאם בשם לה דוק טאן. הוא הורד זה מקרוב מדרגת סרן לדרגת סגן לאחר שגנב שתי מכוניות בדה נאנג. הוא פילס את דרכו אל המטוס בערמה דרך מחסומי הביטחון בנמל התעופה.

החוטף דרש שהמטוס יטוס לעיר האנוי שבצפון וייטנאם. למרות זאת פנה המטוס דרומה והגיע לשדה התעופה של העיר פאן ראנג, כ-400 קילומטרים מדרום לדה נאנג. המטוס התקרב לנחיתה בשדה, אך צוות הטיסה הפסיק את תהליך הנחיתה. אז פנה המטוס שמאלה ונסק לגובה של 300 מטרים. לאחר מכן צלל המטוס אל הקרקע והתרסק.

סיבת ההתרסקות לא התבררה, אך משערים שהחוטף פוצץ את רימוני היד שהיו ברשותו לאחר שהבין שצוות הטיסה לא ציית להוראותיו.

## אחרית דבר
כחצי שנה לאחר החטיפה, באפריל 1975, חדלה חברת אייר וייטנאם להתקיים לאחר נפילת סייגון וכיבוש דרום וייטנאם על ידי צבא צפון וייטנאם.

## קישורים חיצוניים
* תיאור האירוע, באתר Aviation Safety Network

טיסה 706
קטגוריה:אסיה: תקריות ואסונות תעופה
קטגוריה:תקריות ואסונות תעופה במעורבות מטוסי בואינג 727
קטגוריה:תקריות ואסונות תעופה ב-1974
קטגוריה:וייטנאם: תעופה
בודנהיימר

**בודנהיימר** הוא שם משפחה אשכנזי ממקור גרמני, שפירושו "יוצא בודנהיים" (Bodenheim). בודנהיים היא עיירה בגרמניה הסמוכה לעיר מיינץ.

קטגוריה:שמות משפחה אשכנזיים
קטגוריה:שמות משפחה טופונימיים
בטי (להקה)

**בטי** (באנגלית: **BETTY**) היא להקה מניו יורק, שמגדירה עצמה להקת נשים פמיניסטית, שעוסקת בבידור אקטיביסטי. הלהקה מופיעה במגוון סגנונות מוזיקליים, כולל רוק אלטרנטיבי, טכנו-ביט, ג'אז מדובר, ספוקן וורד, ועוד, והיא מוכרת בשל שירי הנושא שביצעה עבור תוכניות טלוויזיה, כולל ישנן בנות, ובשל "*BETTY RULES*", המופע המוזיקלי בבימויו של מייקל גרייף (הידוע מ"רנט") שעלהאוף ברודוויי ב-2002.

## היסטוריה
הלהקה קמה בוושינגטון הבירה לקראת סוף שנות השמונים, וב-1989 עברה לניו יורק. מייסדות הלהקה היו אליסון פלמר (שירה, בס), אליזבת זיף (שירה, גיטרה,) ואיימי זיף (שירה, צ'לו). בטי התחילה כהרכב א-קפלה, ספוקן וורד וטכנו ביט, והתפתחה לעוד סגנונות. השם של האלבום הראשון שלה, "Hello BETTY!" מתייחס לאופן שבו הלהקה פותחת את כל ההופעות שלה, בקריאה זו מהקהל.

בטי הופיעה בכל הפרקים של סדרת HBO מ-1989, "Encyclopedia", בה שרו שיר חינוכי המתייחס למילת נושא של הפרק, וכן את שירי הפתיחה והסגירה של התוכנית. הקבוצה גם הופיעה בפרק זוכה פרס אמי ברשת PBS, בתוכנית החינוכית “TV411”, ובמגוון תוכניות טלוויזיה נוספות ב-MTV, ערוץ האוכל ואחרים, בנוסף למגוון סרטי קולנוע.

בשנת 2002 הקבוצה כיכבה במופע אוף ברודוויי על שמן, "BETTY RULES", אותו ביים מייקל גרייף, הידוע מהמחזמר "רנט". המחזמר רץ במשך תשעה חודשים בתיאטרון זיפר בניו יורק, ועלה לאחר מכן בערים אחרות, כולל שיקגו ווושינגטון הבירה. בטי הופיעה כמופע אורח באופן קבוע בסדרת הטלוויזיה ישנן בנות, לה הן גם סיפקו את שיר הנושא.

בטי מגדירה את עצמה כלהקה אקטיביסטית, והיא מופיעה במחאות ואירועים בנושאים שמעניינים את חברות הלהקה, כולל פמיניזם, חינוך, זכויות להט"ב, סרטן השד, איידס, הזכות להפלות, התנגדות לאלימות מינית, ועוד. מופעי ההתרמה שלהן גייסו במצטבר מעל $25 מיליון.

ב-2013 הקימה הלהקה מיזם בשם "The Betty Effect", שמטרתו לעודד שינוי חברתי ופוליטי באמצעות מופעים מוזיקליים. הקמפיין של "אפקט בטי" בשם “RISE: Using Your Unique Voice To Create Change”, פועל יחד עם משוררים, מוזיקאים, סטודנטים, ומארגנות קהילתיות בנושא סחר בנשים בערים דלהי, קולקטה, שילונג, גוואהאטי, והיידראבאד.

## חברות הלהקה
* אליזבת זיף (שירה, גיטרה)
* אליסון פאלמר (שירה, בס)
* איימי זיף (שירה, צ'לו)

## דיסקוגרפיה
* 1994: *Hello, BETTY!*
* 1994: *Kiss My Sticky* (EP)
* 1996: *Limboland*
* 1999: *betty3*
* 2000: *Carnival*
* 2002: *BETTY RULES: Original Cast Recording*
* 2004: *Snowbiz* (EP)
* 2009: *Bright & Dark*
* 2013 *Rise *(EP)

## סדרות טלוויזיה
* 1986: "Encyclopedia"— HBO (להקת הבית)
* "Real Sex"— HBO (שיר נושא)
* "ישנן בנות" - Showtime (שיר נושא והופעות קבועות)
* "העשב של השכן" — עונה 6, פרק 8 -  Showtime (שיר סיום)
* "Cover Shot"—TLC (שיר נושא)
* "Out on the Edge"—Comedy Central (להקת הבית, שיר נושא)
* "Ms. Adventure"—Animal Planet (שיר נושא)
* "Fashionably Late"—TLC (שיר נושא)
* "Remote Control"—MTV (הופעת אורח)
* "USA Up All Night"—USA (מגישות אורחות)
* "Love Bites"—NBC (2011)

## סרטי קולנוע
* 1993: *Life with Mikey*
* 1994: *It's Pat*
* 1995: *The Incredibly True Adventures of Two Girls in Love*
* 1997: "First We Take Manhattan"
* 1999: *The Out-of-Towners*

## מופעים נוספים
* BETTY RULES* - 2002*
* *Rock for Choice*
* June 10, 1992: *Sondheim: A Celebration at Carnegie Hall*

## קישורים חיצוניים

* 

* אתר The Betty Effect
* אתר המופע BETTY RULES
* Hellooooo Betty, Mother Jones Magazine Jul-Aug 1991

קטגוריה:שלישיות מוזיקליות
קטגוריה:להקות רוק אלטרנטיבי
YZ בלווייתן

**YZ בלווייתן** (נקרא גם **גליזה 54.1** או **LHS 138**) הוא ננס אדום הנמצא במרחק של כ-12.1 שנות אור ממערכת השמש בקבוצת הכוכבים לווייתן. זהו אחד הכוכבים הקרובים לכדור הארץ אך כמו כל שאר הננסים האדומים, גם את YZ בלווייתן לא ניתן לראות ללא ציוד עזר, שכן בהירות נראיתו היא מדרגה 12, נמוכה בהרבה מסף הראייה האנושי. ניתן לראותו רק באמצעות טלסקופ, כ-7 מעלות ממזרח-צפון-מזרח לכוכב β בלווייתן וכ-7.5 מעלות ממערב-דרום-מערב לכוכב τ בלווייתן, מעט צפונית לקו המחבר את שניהם.

## היסטוריה
הכוכב מוזכר לראשונה בקטלוג של כוכבים עם תנועה עצמית גבוהה שפרסם האסטרונום ההולנדי וילם יקוב לויטן בשנת 1942 תחת הציון **L 725-32**. בגרסאות מאוחרות יותר של קטלוג הכוכבים בעלי תנועה עצמית של מעל חצי שניית קשת בשנה קיבל הכוכב גם את הציונים LFT 118 (1955) ו-LHS 138 (1976). בשנת 1969 הוא הוכנס למהדורה השנייה של קטלוג גליזה לכוכבים קרובים תחת הציון גליזה 54.1. בשנים 1969 ו-1975 זוהו להבות סולריות שמתפרצות ממנו וגורמות לשינויי בהירות שמגיעים ל-0.75 דרגות. בעקבות גילויים אלה הוגדר הכוכב ככוכב הבזק וקיבל את הציון של כוכב משתנה YZ בלווייתן.

## מאפיינים
YZ בלווייתן הוא ננס אדום מסוג ספקטרלי M4.5 V. רדיוסו מוערך ב-0.17 רדיוס שמש, מסתו מוערכת בכ-0.13 מסת שמש ועוצמת הארתו היא כ-0.02% מעוצמת ההארה של השמש באור נראה, אך בגלל טמפרטורת פניו הנמוכה, כ-3,000 קלווין, כמעט כל קרינתו היא בתחום התת-אדום. המרחק שבו כוכב לכת המקיף את YZ בלווייתן יכול להכיל מים נוזליים הוא בין 0.036 ל-0.078 יחידה אסטרונומית, אבל עד לשנת 2013, חיפוש אחר כוכבי לכת המקיפים את YZ בלווייתן לא העלו תוצאות שמאפשרות לקבוע אם כאלו קיימים או לא. באוגוסט 2017 גילה צוות חוקרים במצפה האירופי הדרומי כי לכוכב ישנה מערכת כוכבי לכת, ביניהם שלושה כוכבי לכת בעלי מסה הדומה לזו של כדור הארץ.
לכוכב תנועה עצמית גדולה של 1.345 שניות קשת בשנה.

## סביבה
הכוכב הקרוב ביותר ל-YZ בלווייתן הוא τ בלווייתן שבמרחק של 1.6 שנות אור הוא נראה ככוכב הבהיר ביותר בשמים עם בהירות מדרגה של 0.9-, מעט בהיר יותר מסיריוס שנמצא במרחק של כ-13.4 שנות אור ובהירותו תהיה כ-0.5-. במרחק של 3.5 שנות אור נמצאים זוג הננסים האדומים גליזה 65 שלא ניתנים לראייה בעין אנושית ללא ציוד עזר ממרחק זה. שאר השכנים הם גם כן ננסים אדומים שלא ניתנים לראייה ללא ציוד עזר, למעט ε בארידנוס שנמצא במרחק של כ-7 שנות אור וניתן לראייה ככוכב לא בולט עם בהירות מדרגה 2.8. השמש תראה משם ככוכב חסר יחוד עם דרגת בהירות 2.68.

## קישורים חיצוניים

* 

## הערות שוליים

קטגוריה:ננסים אדומים
קטגוריה:קבוצת הכוכבים לווייתן
קטגוריה:כוכבי הבזק
קטגוריה:כוכבים קרובים
קטגוריה:קטלוג גליזה
קטגוריה:קטלוג לויטן
יוהאן גאורג, הנסיך הבוחר מברנדנבורג

**יוהאן גאורג, הנסיך הבוחר מברנדנבורג** (בגרמנית: **Johann Georg, Kurfürst von Brandenburg und Herzog von Preußen**; 11 בספטמבר 1525 – 8 בינואר 1598), היה הנסיך הבוחר של ברנדנבורג בין השנים 1571–1598.

## ביוגרפיה
יוהאן גאורג נולד ב-11 בספטמבר 1525 בקלן ליואכים השני, הנסיך הבוחר מברנדנבורג, ולמגדלנה מסקסוניה, בתו של גאורג, דוכס סקסוניה. בשנת 1545 התחתן יוהאן גאורג עם סופיה מלגניצה, בתם של פרדריק השני, דוכס לגניצה וסופיה מברנדנבורג-אנסבך-קולמבאך, ולאחר מותה התחתן בשנת 1548 עם סופיה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס.

בשנת 1571 מת אביו יואכים השני, הנסיך הבוחר מברנדנבורג, ויוהאן גאורג עלה במקומו לשלטון. עם עלותו לשלטון הטיל יוהאן גאורג מס על התבואה, במגמה לכסות את הגירעון הגדול שהשאיר אביו. זמן קצר לאחר שעלה לשלטון התרחש פוגרום בברלין כנגד יהודי העיר, ורוב בתיהם נבזזו. יוהאן גאורג האשים את יהודי החצר של אביו ליפולד מפראג, שהיה מנהל המטבעה, שהוא גרם להרעלתו של אביו יואכים השני, והוציא אותו להורג. בשנת 1573 גירש יוהאן גאורג את יהודי ברלין, והפעם "לעולמי עד". בשנת 1577 התחתן יוהאן גאורג עם אליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי, ובשנת 1582 סירב להתקין במדינה את הלוח הגרגוריאני, והשאיר בשימוש את הלוח היוליאני.

ב-8 בינואר 1598 מת יוהאן גאורג בקלן, ובמקומו עלה לשלטון בנו יואכים פרידריך.

## משפחתו
בשנת 1545 התחתן יוהאן גאורג עם סופיה מלגניצה, בתם של פרדריק השני, דוכס לגניצה וסופיה מברנדנבורג-אנסבך-קולמבאך, ממנה נולד לו בן אחד:
* יואכים השלישי פרידריך, הנסיך הבוחר מברנדנבורג (1546–1608)

בשנת 1548 התחתן יוהאן גאורג עם סופיה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס, ממנה נולדו לו 11 ילדים:
* גאורג אלברכט (1555–1557)
* יוהאן (1557)
* אלברכט (1557)
* מגדלנה סבינה (1559)
* ארדמונטה מברנדנבורג (1561–1623), התחתנה עם יוהאן פרידריך, דוכס פומרניה
* מריה (1562)
* הדוויג (1563)
* מגדלנה (1564)
* מרגרטה (1565)
* אנה מריה מברנדנבורג (1567–1618), התחתנה עם ברנים העשירי, דוכס פומרניה
* סופיה מברנדנבורג (1568–1622), התחתנה עם כריסטיאן הראשון, הנסיך הבוחר מסקסוניה

בשנת 1577 התחתן יוהאן גאורג עם אליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי, ממנה נולדו לו 11 ילדים:
* כריסטיאן, מרקיז ברנדנבורג-ביירוית (1581–1655)
* מגדלנה מברנדנבורג (1582–1616), התחתנה עם לודוויג החמישי, רוזן הסן-דרמשטדט
* יואכים ארנסט, מרקיז ברנדנבורג-אנסבך (1583–1625)
* אגנס מברנדנבורג, דוכסית פומרניה (1584–1629), התחתנה עם פיליפ יוליוס, דוכס פומרניה, ולאחריו התחתנה עם פרנץ קרל מסקסוניה-לאוונבורג
* פרידריך התשיעי, מרקיז ברנדנבורג (1588–1611)
* אליזבת סופיה מברנדנבורג (1589–1629), התחתנה עם יאנוש רדזיוויל, ולאחריו התחתנה עם יוליוס היינריך, דוכס סקסוניה-לאוונבורג
* דורותיאה זיבילה מברנדנבורג (1590–1625), התחתנה עם יאן כריסטיאן מבז'ג
* גאורג אלברכט השני, מרקיז ברנדנבורג (1591–1615)
* זיגיסמונד מברנדנבורג (1592–1640)
* יוהאן מברנדנבורג (1597–1627)
* יוהאן גאורג מברנדנבורג (1598–1637)

## אילן יוחסין

## קישורים חיצוניים

* 
* 

קטגוריה:נסיכים בוחרים מברנדנבורג
קטגוריה:בית הוהנצולרן
קטגוריה:ילידי 1525
קטגוריה:נפטרים ב-1598
שאפקואנסה

**מועדון הכדורגל שאפקואנסה** (בפורטוגזית: **Associação Chapecoense de Futebol**) הוא קבוצת כדורגל מהעיר שאפקו, שבמדינת סנטה קטרינה שבברזיל. לקבוצה יש מועדון קטרגל שזכה באליפות המדינה 2 פעמים.

## היסטוריה
### מהקמתה ועד העפלתה לליגה הבכירה
הקבוצה הוקמה במאי 1973 מאיחודן של אתלטיקו שאפקואנסה ואינדפנדנטה.

ב-1977 זכתה בתואר הראשון שלה כשזכתה באליפות מדינת סנטה קטרינה כשגברה על אוואיי בגמר 0–1. ב-1978 העפילה לראשונה בתולדותיה לליגת העל הברזילאית, בעונה שהשתתפו בה כמאה קבוצות והיא סיימה במקום ה-51, עונה לאחר מכן סיימה במקום ה-93.

ב-2002 הקבוצה שינתה שמה ל-Associação Chapecoense Kindermann/Mastervet. ב-2006 חזרה לשמה הקודם וזכתה שוב בגביע סנטה קטרינה. ב-2007 הקבוצה זכתה באליפות מדינת סנטה קטרינה בפעם השלישית ובשנת 2011 בפעם הרביעית.
### הצמיחה
ב-2016 הקבוצה העפילה לראשונה בתולדותיה לגמר טורניר בינלאומי, גמר גביע סודאמריקנה, לאחר שגברה על סן לורנסו בחצי הגמר, בזכות חוק שערי חוץ.

### אסון ההתרסקות

ב-28 בנובמבר 2016 טיסה 2933 של LaMia Airlines שבה היו שחקני הקבוצה, בדרכם למשחק הראשון בגמר התרסקה סמוך למדיין, שבקולומביה. המשחקים נדחו לאלתר, מתוך 77 נוסעים שישה בני אדם ניצלו באסון, בהם אלן רושל, המגן השמאלי של הקבוצה ושוערי הקבוצה מרקוס דנילו פדיליה (שנפטר בבית החולים מפצעיו) וג'קסון פולמן. 19 שחקני הקבוצה ומאמנה נספו בהתרסקות. אתלטיקו נסיונל, שעימה הייתה אמורה שאפקואנסה להתמודד בגמר, ביקשה כי התואר יוענק לשם כבוד לקבוצה שנכחדה כמעט לחלוטין באסון. CONMEBOL נענתה לבקשה והעניקה את התואר לשאפקואנסה.

בין ההרוגים היו:

מלבד 22 השחקנים, על הטיסה היו גם 18 חברים בצוות המקצועי והטכני של הקבוצה, 8 חברי הנהלה, 21 עיתונאים ו-3 אורחים של המועדון. בין ההרוגים היה גם כדורגלן העבר, מריו סרג'יו, שהיה אמור לשמש כפרשן של רשת פוקס ספורטס. מריו סרג'יו בן ה-66 לבש את מדי נבחרת ברזיל 8 פעמים בין השנים 1981–1985. מספר שחקנים לא המריאו עם הקבוצה וניצלו: אלחנדרו מרטינוצ'יו, רפאל לימה, ננם, דמרסון, מרסלו בואק, אנדריי, היוראן, מויסס, ניבאלדו. מרסלו בואק וניבאלדו הם שוערים, כמו דנילו וג'קסון פולמן שהיו שניים מחמשת הניצולים. מאוחר יותר השוער דנילו מת מפצעיו בבית החולים.

### השיקום
לאחר האסון הודיעו ראשי המועדון, שלא הצטרפו לטיסה ולכן נותרו בחיים, כי המועדון ימשיך לשחק בליגה הברזילאית ויתבסס על שחקנים מושאלים. בעונת 2017 הקבוצה התמודדה לראשונה בסופרקאפ הדרום אמריקאי, גביע רקופה סודאמריקנה (בו הפסידה לאתלטיקו נסיונל 5-3 בסיכום שני המשחקים) ובשלב הבתים של ליגת האלופות של דרום אמריקה, גביע ליברטדורס. במאי 2017 היא זכתה בתואר ראשון לאחר האסון: אליפות מדינת סנטה קתרינה.

## תארים והישגים
* **[[גביע סודאמריקנה]]**:
** 2016
* **[[אליפות סנטה קטרינה בכדורגל|אליפות מדינת סנטה קטרינה]]** **(6)**:
** 1977, 1996, 2007, 2011, 2016, 2017
* **גביע סנטה קטרינה** **(1)**:
** 2006

## הישגים לפי עונה
:

## קישורים חיצוניים

* 

* 

## הערות שוליים

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1973
קטגוריה:זוכי פרס לוריוס
קטגוריה:סנטה קטרינה
מורין קיירד

**מורין קיירד-ג'ונס** (באנגלית: **Maureen Caird-Jones**; נולדה ב-29 בספטמבר 1951) היא אתלטית אוסטרלית בעבר, אלופה אולימפית (מקסיקו סיטי 1968) בריצת 80 מטר משוכות. נכון ל-2016 היא האתלטית הצעירה ביותר בתולדות המשחקים האולימפיים שזכתה במדליית זהב (17 שנה ו-19 יום).

## ביוגרפיה
קיירד נולדה בקמברלנד, ניו סאות' ויילס. היא התאמנה בהדרכתן של האלופה האולימפית בטי קאת'ברט והמדליסטית האולימפית ג'ון מאסטון.

### אלופה אולימפית
באולימפיאדת מקסיקו סיטי (1968) זכתה קיירד במדליית זהב בריצת 80 מטר משוכות בשיא אולימפי חדש של 10.39 שניות, לפני בת ארצה פאם קילבורן (10.46 שניות) וצ'י צ'נג מהרפובליקה הסינית (10.51 שניות) ובכך הייתה לאתלטית הצעירה ביותר שכתה במדליית זהב במשחקים האולימפיים.

במשחקי חבר העמים שנערכו באדינבורו, סקוטלנד בשנת 1970 זכתה קיירד במדליית כסף בריצת 100 מטר משוכות, שהחליפה את ריצת 80 מטר משוכות, בתוצאה של 13.73 שניות, אחרי יריבתה פאם קילבורן (13.27 שניות).

באולימפיאדת מינכן (1972) סיימה קיירד רק במקום 19 בריצת 100 מטר משוכות שהחליפה את ריצת 80  מטר משוכות בתוצאה של 13.63 שניות. נוסף לכך, היא סיימה במקום שישי בריצת שליחות 4x100 מטר בתוצאה של 43.61 שניות.

## חייה האישיים
קיירד פרשה מהשתתפות בתחרויות בשל כאב בטן שאובחן כסרטן. היא נישאה ומתגוררת בניו זילנד.

## תארים והישגים
* בשנת 1986 זכתה להיכלל בהיכל התהילה של הספורט באוסטרליה.

## שיאים איישיים
* ריצת 100 מטר: 11.5 שניות (1970)
* ריצת 80 מטר משוכות: 10.39 שניות (1968)
* ריצת 100 מטר משוכות: 13.1 שניות (1972)

## קישורים חיצוניים

## הערות שוליים

קטגוריה:זוכי מדליית הספורט האוסטרלית
קטגוריה:אצניות אוסטרליות
קטגוריה:אתלטיות באולימפיאדת מקסיקו סיטי (1968)
קטגוריה:אתלטיות באולימפיאדת מינכן (1972)
קטגוריה:אלופות אולימפיות אוסטרליות: אתלטיקה
קטגוריה:אוסטרליות שנולדו ב-1951
קטגוריה:אוסטרלים שנולדו ב-1951
קטגוריה:אלופות אולימפיות: ריצת 80 מטר משוכות
יוהאן השני, הנסיך הבוחר מברנדנבורג

**יוהאן השני, הנסיך הבוחר מברנדנבורג** (בגרמנית: **Johann II Cicero., Kurfürst von Brandenburg**; 2 באוגוסט 1455 - 9 בינואר 1499) היה נסיך בוחר של ברנדנבורג בין השנים 1486–1499, וקיבל את התואר "ציצרו" על שם מרקוס טוליוס קיקרו הנואם הנודע מהרפובליקה הרומית.

## ביוגרפיה
יוהאן נולד ב-2 באוגוסט 1455, לאלברכט, מרקיז ברנדנבורג-אנסבך ומרגרטה מבאדן, בתם של יקוב, מרקיז באדן-באדן וקתרינה מלורן, מרקיזת באדן-באדן. בשנת 1466 הצטרף אביו לדודו פרידריך השני, הנסיך הבוחר מברנדנבורג במלחמת הירושה של שטטין, ובשנת 1470 התפטר פרידריך ואביו עלה לשלטון במקומו.

בשנת 1486 מת אביו אלברכט השלישי, הנסיך הבוחר מברנדנבורג, ויוהאן עלה לשלטון במרקיזות ברנדנבורג במקומו, ואילו אחיו פרידריך הראשון, מרקיז ברנדנבורג-אנסבך וזיגיסמונד, מרקיז ביירוית ירשו את הנחלות בפרנקוניה. בשנת 1488 קבע יוהאן את ברלין כבירת הנסיכות, ובשנת 1490 צירף שטחים בפומרניה לנחלותיו.

ב-9 בינואר 1499 מת יוהאן, ובמקומו עלה לשלטון בנו יואכים הראשון, הנסיך הבוחר מברנדנבורג.

## משפחתו
בשנת 1476 התחתן יוהאן עם מרגרטה מתורינגיה, בתם של וילהלם השלישי, רוזן תורינגיה ואן, דוכסית לוקסמבורג, ממנה נולדו לו 6 ילדים:
* וולפגנג (1482)
* יואכים הראשון, הנסיך הבוחר מברנדנבורג (1484–1535)
* אליזבת (1486)
* אנה מברנדנבורג (1487–1514), התחתנה עם פרדריק הראשון, מלך דנמרק
* אורסולה מברנדנבורג (1488–1510), התחתנה עם היינריך החמישי, דוכס מקלנבורג
* אלברכט מברנדנבורג (1490–1545)

## אילן יוחסין

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נסיכים בוחרים מברנדנבורג
קטגוריה:האימפריה הרומית הקדושה
קטגוריה:בית הוהנצולרן
קטגוריה:ילידי 1455
קטגוריה:נפטרים ב-1499
יואן לי

**יואן לי** (בפין-יין: *Lǐ Yuǎnzhé,* נולד ב-19 בנובמבר 1936) הוא כימאי מטאיוואן וזוכה פרס נובל לכימיה בשנת 1986. זכה בפרס נובל יחד עם ג'ון פולני ודאדלי הרשבאך על תרומתם בעניין הדינמיקה של תהליכים כימיים אלמנטריים. הזוכה הראשון בפרס נובל לכימיה אשר מגיע מטאיוואן. בשנת 2011 נבחר לכהונת נשיא המועצה הבינלאומית למדע.

## ביוגרפיה
יואן לי נולד בעיר קטנה בצפון טאיוואן בשם שינצ'יקו. על סמך הישגיו הבולטים בתיכון החל ללמוד באוניברסיטה הלאומית של טאיוואן. בשנת 1959 קיבל תואר דוקטור. בשנת 1965 למד באוניברסיטת קליפורניה בברקלי. היה חבר בחבר הנאמנים הבינלאומי לכימיה משנת 1977 עד שנת 1984.

## זכייתו בפרס נובל
לי עסק בחקר קינטיקה כימית. חקר את התלות של תגובה כימית באוריינטציה מולקולרית וביצע מחקרים אחרים הקשורים לאופי חומרי הביניים, דינמיקה של דעיכה, וזיהוי מנגנוני תגובה מורכבים. לשם כך, פרופסור לי השתמש בטכניקות פורצת דרך לזמנו, שנקראת "Crossed molecular beam" שבה יוצרים התנגשות בין אלומות של אטומים או מולקולות ליצירת תגובה כימית בה ניתן לעקוב אחרי הדינמיקה של התגובה ברמה של התנגשות אינדיבידואלית. עבודתו אפשרה לו ולצוותו להבין את הדינמיקה של תגובות כימיות יסודיות. על עבודתו בעניין זה הוא זכה בשנת 1986 בפרס נובל לכימיה, והיה לזוכה הראשון בפרס נובל לכימיה מטאיוואן.

## חיים אישיים
לי נשוי ואב לשלושה ילדים. הוא אחד מ-22 חתני פרס נובל שחתמו על המניפסט ההומני.

## פרסים והוקרה

## קישורים חיצוניים

* 

קטגוריה:זוכי פרס נובל לכימיה
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת הרווארד
קטגוריה:זוכי המדליה הלאומית למדעים
קטגוריה:טאיוואנים
קטגוריה:כימאים פיזיקליים
קטגוריה:מהגרים מטאיוואן לארצות הברית
קטגוריה:בוגרי אוניברסיטת קליפורניה בברקלי
קטגוריה:סגל הקולג' לכימיה באוניברסיטת קליפורניה בברקלי
קטגוריה:זוכי מלגת גוגנהיים
קטגוריה:אמריקאים שנולדו ב-1936